**Arcuş de foc**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arcuş de foc ce arzi pe strune

Şi doru-mi porţi prin depărtare,

Mi-alungi tristeţea ce-mi impune

O lacrimă, ce-n ochi mă doare.

Te-alint cu drag în nopţi stinghere

Când stelele-mi veghează dorul,

Fugim în noi de prin unghere

Şi-n amintiri ne facem zborul.

Aplauze primim din valuri

Unde se strâng vremuri nebune,

Ne închinăm la zei cu haruri

Pe vis lăsând să curgă smirne.

În clipe pline de tăcere

Stârneşti uimiri îndurerate,

Te-ntrebi de ce cerul îţi cere

Să râzi în nopţi înlăcrimate?

Şi-atunci când plângi un vânt te-asmute

Să savurezi nectar din ceruri

Mă-ncrunt la greu prin mii de cute

Pornind la drum printre eteruri.

Sala cu zei în cer ne-aşteaptă

Să punem flori pe anotimpuri,

Să aşezăm treaptă cu treaptă

Fiori de vis pe nori şi chipuri.

24.07.2018